ચાલુ વાહને મોબાઈલ પર વાત ન કરવી હેલ્મેટ પહેરવી, સીટ બેલ્ટ બાંધવો જેવા નિયમોનું મોટા ભાગના વાહનચાલકો પાલન કરતા નથી. તાજેતરમાં શહેરના અખબાર સર્કલ પાસે એએમસી ડમ્પર અને બાઈક વચ્ચે અકસ્માત સર્જાયો હતો. અા ઘટનામાં બાઈકચાલકનું ઘટનાસ્થળે જ મોત થયું હતું. શહેરના નવા વાડજમાં રહેતા ૩૮ વર્ષના યુવક અશેષ પટેલ તેનું બાઈક લઈને અખબારનગર પાસે પસાર થઈ રહ્યો હતો તે દરમિયાન પૂરપાટ અાવતી એએમસી ડમ્પરએ બાઈકને અડફેટે લીધી હતી. જ્યાં યુવક ડમ્પર ટાયરની નીચે અાવી જતાં તેનું ઘટના સ્થળે જ મોત થયું હતું. પોલીસને પ્રાથમિક તપાસ કરતાં મૃતક યુવક ચાલુ વાહને ફોન પર વાત કરતો હતો.